 Ilu 22  Ọ dị mma ịhọrọ ezi aha karịa ịhọrọ akụ dị ukwuu; amara dị mma karịa ọbụna ọlaọcha na ọlaedo.Ọgaranya na ogbenye ezutewo. Onye kere ha niile bụ Jehova.Onye maara ihe bụ onye hụrụ ọdachi gaa zoo, ma ndị na-amaghị ihe nọ na-aga, ha ga-atakwa ahụhụ ga-esi na ya pụta.Ihe ịdị umeala nobi na ịtụ egwu Jehova na-arụpụta bụ akụnụba na otuto na ndụ.Ogwu na ọnyà dị nụzọ onye gbagọrọ agbagọ; onye na-eche mkpụrụ obi ya nche na-anọ ha nebe dị anya.Zụlite nwata dị ka ụzọ kwesịrị ya si dị; ọbụna mgbe o mere okenye, ọ gaghị ahapụ ya.Ọ bụ ọgaranya na-achị ndị dara ogbenye, onye gbaziiri ihe bụkwa ohu onye gbazinyere ya ihe.Onye na-akụ ajọ omume dị ka mkpụrụ ga-aghọrọ ihe ọjọọ, ma mkpanaka nke oké iwe ya ga-ala niyi.Onye anya ya na-eme ebere ka a ga-agọzi, nihi na o nyetụwo onye ọ na-enweghị ka ọ hà ya nri ya.Chụpụ onye na-akwa emo ka esemokwu laa, ka okwu ikpe na mmechuihu kwụsịkwa.Onye hụrụ ịdị ọcha nobi nanyaeze ga-abụ enyi ya nihi amara nke egbugbere ọnụ ya.Anya Jehova echekwawo ihe ọmụma, ma ọ na-emebi okwu onye aghụghọ.Onye umengwụ asịwo: Ọdụm nọ nèzí! Ọ ga-adọgbu m netiti ámá obodo!Ọnụ ndị inyom na-akwa iko bụ olulu miri emi. Onye Jehova mara ikpe ga-adaba nime ya.Nzuzu ka e kekọtara ya na obi nwata; ọ bụ ụtarị ịdọ aka ná ntị ga-ewepụ ya nebe dị anya nebe ọ nọ.Onye na-erigbu onye ọ na-enweghị ka ọ hà ya iji nweta ọtụtụ ihe, na onye na-enye ọgaranya ihe, aghaghị ịda ogbenye.Tọọ ntị nala nụrụ okwu ndị maara ihe, ka i wee tinye obi gị nihe ọmụma m.Nihi na ọ dị ụtọ ma ọ bụrụ na i mee ka ha dịrị nime afọ gị, ka ha niile wee dịrịsie ike negbugbere ọnụ gị.M nyewo gị ihe ọmụma taa, ee, gị onwe gị, ka obi ike gị wee dị nebe Jehova nọ.Ọ bụ na mụ edeghịrị gị okwu ndụmọdụ na nke ihe ọmụma noge gara aga,iji gosi gị izi ezi nke okwu bụ eziokwu, ka i wee gaa kọọrọ onye zitere gị okwu bụ eziokwu?Apụnarala onye ọ na-enweghị ka ọ hà ya ihe nihi na ọ bụ onye ọ na-enweghị ka ọ hà ya, echikwala onye nọ nahụhụ nọnụ ụzọ ámá ọnụ nala.Nihi na Jehova ga-ekpechitere ha ọnụ ha, ọ ga-anapụkwa ndị na-apụnara ha ihe mkpụrụ obi ha.Abụla enyi onye ọ bụla nke na-ewekarị iwe; gị na onye na-ewe iwe ọkụ akpakọrịtala,ka ị ghara ịmụta ụzọ ya wee wetara mkpụrụ obi gị ọnyà.Abụla otu nime ndị na-ekwerịta naka, ndị na-ana mmadụ nibé ka ha gbaziri ihe.Ọ bụrụ na i nweghị ihe ị ga-akwụ, gịnị mere ọ ga-eji buru ihe ndina i dina nelu ya?Ewelala ókè ala a kpara kemgbe ogologo oge azụ, nke nna nna gị hà kpara.Ị hụwo onye nwere nkà nọrụ ya? Ọ bụ nihu ndị eze ka ọ ga-eguzo; ọ gaghị eguzo nihu ndị nkịtị. 